**Informācija par platjoslas interneta pakalpojuma pieejamību mobilā elektronisko sakaru tīklā**

Komersants platjoslas interneta pakalpojuma teorētisko pieejamību mobilā tīklā nosaka 100x100m režģa pārklājumā, kas iespējami tuvu faktiskajai pieejamībai raksturo galalietotājiem nodrošināto interneta pakalpojumu ārpus telpām, kas ir pieejams norādītās tehnoloģijas elektronisko sakaru piekļuves tīklā ar noteiktu maksimālo lejupielādes ātrumu, ietverot informāciju par ļoti augstas veiktspējas tīkla pieejamību. Datus sagatavo *shapefile* (.shp) formātā.

1. **Interneta pakalpojuma pieejamības pārklājuma noteikšana**

Informāciju par pakalpojuma pieejamību sniedz atsevišķi par katru mobilā tīkla tehnoloģiju, ņemot vērā, ka attiecīgajā 100x100m režģa teritorijā norādītā tehnoloģija ir pieejama vismaz 95% no režģa teritorijas, norādot pieejamo platjoslas interneta pakalpojuma maksimālo lejupielādes ātruma diapazona vērtību atbilstoši 1.tabulā noteiktajām vērtībām.

1.tabula

|  |  |
| --- | --- |
| Ātruma diapazons | Norādāmā vērtība |
| ≥ 2Mbiti/s līdz < 10Mbiti/s | 2 |
| ≥ 10Mbiti/s līdz < 30Mbiti/s | 10 |
| ≥ 30Mbiti/s līdz < 100Mbiti/s | 30 |
| ≥ 100Mbiti/s līdz < 300Mbiti/ | 100 |
| ≥ 300Mbiti/s līdz < 1Gbiti/s | 300 |
| ≥ 1Gbiti/s | 1000 |

Nosakot pārklājumu un attiecīgajā 100x100m režģa teritorijā pieejamo pieslēgumu ātrumu, ņem vērā radiosignālu līmeņa minimālās vērtības atbilstoši 2.tabulā norādītajam tehnoloģiju sadalījumam, kā arī izmanto šādus parametrus un nosacījumus:

* aprēķinu režģis 100x100m, izmantojot Centrālās statistikas pārvaldes 100x100m režģa pārklājuma visai Latvijas teritorijai datus, kas pieejami atvērto datu portālā <https://data.gov.lv/dati/eng/dataset/rezgis>;
* radiosignāla izplatīšanās modeli [ITU-R P.1546-6](https://www.itu.int/rec/R-REC-P.1546-6-201908-I/en%29) vai tam ekvivalentu;
* *terrain clearance angle* korekciju;
* laika varbūtība: 50%;
* vietas varbūtība: 50%;
* uztverošās antenas augstums: 1,5 m;
* uztverošās antenas pastiprinājums: 0 dBi;
* MIMO (*Multiple-Input Multiple-Output*) tehnoloģiju;
* frekvenču agregāciju (*Carrier Aggregation*).

2.tabula

|  |  |  |
| --- | --- | --- |
| Tehnoloģija | Frekvenču diapazons | Radiosignāla līmeņa minimālā vērtība |
| 3G – UMTS un HSPA tehnoloģija | Neatkarīgi no frekvenču diapazona | -105dBm (RSCP) |
| 4G – LTE vai LTE *advanced* tehnoloģija | Neatkarīgi no frekvenču diapazona | -115dBm (RSRP) |
| 5G – 3GPP *release* 15 (*New Radio* (NR) *non-standalone* (neautonomā) – pamattīkls ir 4G) vai autonomā NR versija (pamattīkls ir 5G) un tās turpmākie jauninājumi | <1GHz | -112dBm (SS-RSRP) |
| >1GHz | -120dBm (SS-RSRP) |

1. **Ļoti augstas veiktspējas tīkla norādīšanas nosacījumi**

Ļoti augstas veiktspējas tīkls (VHCN – *Very High Capacity Networks*), kas atbilst Eiropas Elektronisko sakaru regulatoru iestādes [vadlīnijās par ļoti augstas veiktspējas tīklu](https://www.berec.europa.eu/sites/default/files/files/document_register_store/2020/10/BoR_%2820%29_165_BEREC_Guidelines_VHCN.pdf) (turpmāk – BEREC vadlīnijas) noteiktajiem kritērijiem. Norāda informāciju par ļoti augstas veiktspējas tīkla pieejamību attiecīgajā 100x100m režģa teritorijā atbilstoši 3.tabulā noteiktajām vērtībām.

3.tabula

|  |  |
| --- | --- |
| VHCN skaidrojums | Norādāmā vērtība |
| teritorijā nav nodrošināts ļoti augstas veiktspējas tīkls | vhcn-0 |
| teritorijā nodrošināts optiskās šķiedras kabelis līdz bāzes stacijai | vhcn-2 |
| teritorijā nav nodrošināts optiskās šķiedras kabelis līdz bāzes stacijai, bet ir izpildīti interneta piekļuves pakalpojuma kvalitātes nosacījumi atbilstoši BEREC vadlīniju 4.kritērijam. | vhcn-4 |